
Rejîma Iran şirîkê 
tawanên rejîma Esed e 



Civata Netewî ya Sûriyê ku yek ji 
aliyên bihêze opozîsyona rejîma Beşar 
Esed e, eşkere kir ku Komara Îslamî a 
îranê bi milyardan dolarîji riya 
bankên Lubnan û îraqê ve bo rejîma 
Beşar Esed dişîne û di alozkirina 
rewşa Sûriyê û afirandina cinayetan 
de hevparê rejîma Esed e. 

Civata Netewîya Sûriyê herweha 
ragehand ku desttêwerdanên îranê di 
hundurê Suriyê de, li gelek waran de ne 
weke, perwerdeya çekdarên alîgirên 


rejîma Esed bona serkuta xelkê 
nerazî. 

Herweha Kofî Enan, nûnerê NY û 
YE, di civîna YE li Doheya Paytextê 
Qeterê de hişdarî da ku Sûriye her roj 
zaftir ber bi şerê navxweyî ve diçe. 

Di beşek din ya civînê de îşare bi 
role Rûsiyê jî hat kirin ku piştevaniya 
rejîma Beşar Esed dike û li cihê vê ku 
di pêxema çareseriya kirîza sûriyê de 
bixebite, bi xwe beşeke ji kirîzê. 

Hevdem Civata Mafê Mirovan ya 
NY, di biryarnameyekê de 


komkujiya bajarê Hile a Humsê û 

serkuta xelkê sivîl, tundûtîjî bi 
dijî jin û zarokan û herweha 
binpêkirina mafê mirov û 
yasayên navnetewî ji aliyê 
hikûmeta Beşar Esed ve 
mehkûm kir. 

Rêxistina NY ragehand ku dê 
heyetekê li dor kuştara Hile 
bişînin Sûriyê, û piştî lêkolînan, 
bikerên cînayeta han bi dadgeha 
Cînayet bi dijî mirovahiyê bên 
nasandin. 


eiî Hesen of: ^ Efxanî dijî rêûresma 

Melayên direvîn ên îranê re salvegera mirina Xumêynî li 
dibêjim, şermê bikin!! R: 2 welatê xwe de derketin R: 2 



Imamê xwînê û 
"serdemê zêrîn"! 


Selîm Zencîrî 


Her sal li ser û bendê salroja 
mirina Xumênî, rêber û avakerê 
Komara Îslamî a îranê de mîratgir 
û rêvîngên rêbaza wî bi 
lidarxistina merasîm, semînar 
û...hwd, rêz ji yad û bîranîna wî 
digrin û hêybetekê bi bejn û bal û 
serdemê bi nav zêrîne wî re diçin û 
wî dibine erşê ezîm. 

Serkomarê rejîmê di peyama xwe 
ya îsal de, bi vê boneyê ragihand: 
"Eşq û muhebeta îmam bi kitkite 
xelkê re hebû, nemaze bi nîsbet 
dujminan! ku dilreq û kîn bi dil 
nebû. Ger li rûyê wan de jî sekinî, 
tenê ji bo îslaha wan û bidest 
xistina rezamendiya Xweda bû”. 

Lê xalê Mehmûd! kuştina çend 
hezar kesan her piştî şoreşê, îdama 
bi hezaran girtiyên siyasî li sala 
1988’an, fermana cîhada li dijî 
kurdan û Şerê sê mehî li 
Kurdistanê, girtin û îşkenceyên 
hovane û neyasayî, şerê 8 salî û 
gorîkirina bi milyonan kesî û ...hwd 
ji bo çi? Yan eva ku mîratgirên 
rêbaza mirar û bixwîne wî, ji 
bêbextî, malwêranî û rojreşiyê 
zêdetir tiştek bo xelkê îranê 
nebûne û nemaze niha ewlehî û 
tenahiya cîhanê jî xistine metirsiyê 
bo çi? Gelo evane bona îslahê û 
rezamendiya xwedê ne, yan 
êminkirina mêlakê û vemirandina 
girr û kîna dilê xwe? 

Di rastî de li karnameya Xumênî 
de xalek pozetîv, mirovî û aştiyane 
nahê dîtin, heya ku mirov serdemê 
wî bi-serdemê zêrîn- binav bike. 
Lewma eva tenê îstilaheke ku niha 
çepên mesebî wekî Kerûbî, Mûsewî 
û ..hwd bikar tînin, çunku li 
serdemê wî de li kopika desthilatê 
de bûn, lê niha ji deshilatê hatine 
perawêz û dûrxistin. 

Piştî wê ku Firançês Holand li pêşbaziya hilbijartina serkomariya Firansayê de bi ser ket, Mistefa Hicrî, Sekreterê 
giştî ê PDKÎ Peyamek pîrozbahiyê arasteyî wî kir. Dûre wî jî wek serkomarê nûhilbijartî bi peyamekê bersiva kek 


Mistefa da ku li jêr de deqa her du peyaman hatiye. 


Peyama Mistefa Hicrîbo Firançês Holand, serkomarê Firansayê 


Birêz "François Hollande", 
Serokkomarê Komara Firansa! 

Birêz Serokkomar! 

Şanazim ku bi navê PDK îranê bi 
boneya hilbijartina we bo 
Serokkomariya Firansayê, dostane 
pîrozbahiyê bêjim we û di pêxema 
bidestxistina armancên bilind bo 
xizmet bi pêşkevtin û 
dadperweriya pêtir di welatê we 
de, hêviya serkevtinê dixwazim. 

Birêz Serokkomar! 

Bi nasyariya ku min ji hogiriya 


kûr a Sosyalîstan bi buhayên aşitî, 
azadî, demokrasî û wekheviyê heye, 
min guman tune ku hilbijartina we bi 
serokkomariya Firansa, wê rolek erênî 
di geşekirina wan buhayan di devera 
ku em têde dijîn hebe, buhayek ku em 
di pêxemê de xebatek dijwar û pirr nirx 
pêşve dibin. 

Bi vê boneyê pîrozbahiya germ û 
dotane ya me bipejirînin. 

Mistefa Hicrî 

Sekreterê Giştî Yê PDK îranê 

Kurdistan - 9'ê Gulana 2012'an 



Bersiva Partiya Sosyalîst a Firnasa bo peyama pîrozbahiyê a birêz Mistefa Hicrî 


Birêz Mistefa Hicrî, 

Sekreterê Giştî yê PDK îranê! 

Birêz Sekreter! 

Peyama pîrozbahiya we bi boneya 
hilbijartina Birêz "François Hollande" bo 
Serokkomariyê gihîşt navbirî, em bi navê birêz 
"Hollande" û bi navê Partiya Sosyalîst ve 
sipasiya we dikin ji bo şandina peyama 
pîrozbahiyê. 


Em piştrast in ku hilbijartina birêz 
"François Hollande" dibe sedema 
serbilindiya Firansa di qada buhayên giştgîr 
ên weke dadperwerî û demokrasiyê. 
Hilbijartina han herweha dibe sedema 
nûjenkirina pêwendiyên Firansa û 
Ewropayê tev Rojhilata Navîn. Em piştrast 
in her weke ku di axaftina birêz "François 
Hollande" a piştî wergirtina fermî a posta 
Serokkomariyê de hat ragihandin, "Firansa 
rêz ji gişt netewan digre û di hemû cihan de 


bi erkê xwe ku, berevanî ji azadiya gelan, 
kerameta zulmdîtiyan û kerameta jinan e, 
wefadar dimîne." 

Em ji partiya we re hêviya serkevtin û 
pêşkevtinê dixwazin û di vê riyê de em heval û 
piştîvanê we ne. Bi hêviya hevdîtinê di yek ji 
civînên Enternasyonala Sosyalîs yan her 
derfetek din de! 

Tevî rêz û hurmet 
"jean- christophe cambadelis", 
Sekreterê Netewî yê Pêwendiyên bi 
Ewropê re û Berpirsê Pêwendiyên 
Navnetewî yê Partiya Sosyalîs a Firansa 
21' ê Gulana 2012'an - Parîs 


Peyama Deftera Siyasî a PDKÎranê bi boneya 37 f mîn salvegera damezirandina 

Yekîtiya Nîştimanî a Kurdistanê 


Partiya Demokrat a Kurdistana îranê bi 
boneya 37’mîn salvegera damezirandina 
Yekîtiya Nîştimanî a Kurdistanê, peyamek 
pîrozbahiyê arastey berpirsên wê yekîtiyê kir. 

Deqa peyamê bi vî awayî ye: 

Birêz Mam Celal, Sekreterê Giştî yê Yekîtiya 
Nîştimanî a Kurdistanê! 

Birêzan endamên rêberî û pêkînerên rê û 
resma 37’mîn salvegera damezirandina 
Yekîtiya Nîştimanî a Kurdistanê! 

silavên dostane! 

Bi boneya 37’mîn salvegera damezirandina 
Yekîtiya Nîştimanî a Kurdistanê weke dostek 
dêrîn yê Partiya Demokrat a Kurdistana îranê, 
em pirr bi dil pîrozbahiyê ji we dikin û serkevtin 
û geşekirina we di xizmet doza Kurd li 
Kurdistana îraqê û seranserî îraqê de hêvî 
dikin, bi taybetî di rewşa hesas a ku îraq têde ye 


û Yekîtiya Nîştimanî dikare rolek bi 
bandor hebe û yekdeng û hevgav tev gişt 
aliyên siyasî bo çespandina pêtir a doza 
Kurd li îraqê û heta berbi geşebirina îraqê 
bandora xwe hebe. Em hêvîdar in Yekîtiya 
Nîştimanî a Kurdistanê di wan waran de 
serkevtî be û xalên erênîtir di dîroka 
xebata 37 saliya xwe de pêtir bike. 

Partiya Demokrat a Kurdistana îranê di 
pêvajoya pêwendiyên xwe ên dostane li 
gel Yekîtiya Nîştimanî a Kurdistanê de 
rojên pirr ji şanazî di alîkariya dualî de 
tomar kiriye û boneya han jî bi derfet 
dizane bi pêdagirî li ser pêwendiyên zêde 
û bihêztirkirin û berfirehtir kirina wan 
pêwendiyan bi hewcehiyek nîştimanî 
dizane û kar û hewlên pêtir di vê pêxemê 
de bi erkê her du aliyên dost û bira û gişt 
hêz û aliyên siyasî ên Kurdistanî tîne 



hejmar. 

Carek din pîrozbahiyê ji we dikin û serkevtî bin. 
Partiya Demokrat a Kurdistana îranê 
Deftera Siyasî 

31’ê Gulana 2012’an a Zayînî 
ll'ê Cuzerdana 1391’an a Rojî 


Elî Hesen of: Melayên direvîn ên îranê 
re dibêjim, şermê bikin!! 

Berpirsê beşa Civakî-Siyasî ya serkomariya Azerbayicanê bi 
awayek tund ji melayên îranê re got: "Şerm bikin, hûn nimêjê 
dikin, destê daxwazê ji xwedê re dirêj dikin, û dema ku ji 
mizgevtê tên der, direvan dikin". 

Gotinên Elî Hesen Of di bersiva hindek kesayetî û ragehandinên 
Komara Îslamî de ye ku bas ji birêveçûna pêşbirkêyên Yorovîjinê li 
Bajarê Bakûyê de dikirin. 

Navbirî herweha got, ez hatime ser vê baweriyê ku xelkê 
Azerbaycanê tu caran di gel mela û rohaniyên weha hevkariyê nakin. 


Efxanî dijî lidar xistina rê û resma 
salvegera mirina Xumêynî li welatê xwe de 

derketin 

Hijmarek ji xwendekarên Zanîngeha Kabulê, seba birêvebirina 
rêûresma salroja mirina Xumeynî li wî bajarî, xwenîşandanek 
berfireh pêk anîn. 

Li gorî nûçeyan xwendekarên bajarê Kabolê li hember helwasîna wêneyek 
mezin yê Xumeynî li rojawaya bajerê Kabulê de jî helwestek tund ji xwe 
nîşan dan. 

Xwendekarên nerazî di daxuyaniyekê de ragehandin ku ol û meseb 
mijarek pîroz e, lê bi dirêjahiya dîrokê hindek kesên berjewendîxwaz, hewil 
didin ku ol ji bo qazanc û berjewendiyên xwe bi kar bînin. 

Gola Urmiyê ji têhnîtiyan de can dide 

Sozên bêencam û serkuta berdewam 




Selîm Zencîrî 


Li wan salên dawîn de hejmarek 
ji çalakên warê Jîngehê li Urmiye û 
Tewrêzê li dor siyaseta hişikkirina 
gola Urmiyê hişdariyên micid 
dane rayedarên Komara Îslamî û 
xelkê wan bajaran bona 
xwenîşandanên medenî û aram 
vedixwendin. Ew hewla wan bû 
sedem ku li wan sê salên dawîn de 
xelkê wan bajaran her midehê 
carekê bi awayek girseyî û 
aştiyane kom bibin û daxwazê ji 
berpirsan bikin ku nehêlin gola 
Urmiyê ji têhnîtiyan bimre; 
herweha wan ji encamên 
metirsîdar yên hişikbûna behrê 
haydar dikin. 

Lê ew xwastên rewa û 
xwenîşandanên medenî û aram ên 
wan hertim bi reftarên tund û tûj 
û hovane ên hêzên ewlehî û leşkirî 
ên rejîmê re ber bi rû bûne û her 
car bi dehan û sedan kes ji 
xwenîşander û çalakên jîngehî 
hatine girtin û cezadan. 

Eva jî li halekê de ye ku 
durûşmên xwenîşanderan ne 
siyasî ne û siloganên weke: "Gol 
can dide, meclîs jî bo kuştina wê 
ferman dide", yan” Derya Têhnî 
ye”, "werin em bigrîn û bi 
rondikên xwe behrê av 
bidin"diqîrînin, lê dest biserkirina 
wan neraziyan nîşan dide ku 
hêzên rejîmê li pey vê bizavê de 
metodek ji xebata siyasî dibînin û 
bi nêrînek ewlehî mêzeyî meselê 


dikin û metoda naskirî a serkut û tund 
û tûjiyê bo temirandinê tînin rojevê û 
dikine hêcet bona mîlîtarîze kirina 
Kurdistan û deverên din, bi taybetî 
nêrîna ewlehî li deverên ne 
fars de bûye beşek sîstimatîk ji 
siyaseta rejîmê. 

Xincî vê siyasetê, nekêrhatîbûn û 
bêmodîriyetiya hakim hemû welat 
dagirtiye û ne tenê warên siyasî, aborî, 
civakî û... ên welat, belkî tesîr li surûşt 
û coxrafiyaya îranê û bi taybetî li 
deverên nefars de kiriye û hewildanên 
berqesd yên hikûmetê li xirabkirin û 
jinavbirina jîngeha wan deveran û 
guhnedan û balnedana berpirsan bi 
van deveran, bûye sedema 
nerazîbûnên berfireh li nava wan de. 

Bo nimûne gola Urmiyê ku yek ji 
mîratên herî kevnar, bedev û dîrokî 
yên Kurdistan û îranê ye, niha li 
rewşek pir kirîz de dijî û nefesên 
dawîn ên xwe hildikişîne. Anku demên 
xatirxwastina wê hatiye! malawayiyek 
ku li derveyî îrade û xwasta qeder û 
çarenivîsê ye, û çavê rejîma dijî mirovî 
a îranê bi xemla surûşta wan deveran 
jî beredayî nade û bi eşkereyî 
dujminahiya pêre dike. Bi giştî niha 
sedemên destçêkirî( mirovî} û 
xwezayî dest dane hev heya ku em 
bibin şahidê vê bûyera tirajidîk û 
rijyana çirayê bextê stêrak û nigîna 
bedev a Kurdistan û îranê heya çend 
salên din. 

Gola Urmiyê bi rûberê 6 hezar 
kîlometirên çargoşe (50 hezar 
hiktaran), gola herî mezin a îranê û 
duyemîn gola sûr a cîhanê, xemla 
Kurdistanê û bûka Urmiyê ye ku 
xwediyê gelek taybetmendiyan e. Ew 
gol bi 102 giravan ku hemû jî ji aliyê 
Rêxistina unsco ve weke mîratê 
surûştî ên cîhanê hatine nasîn, bûye bi 
şacuwana deryayan û têde çendîn 
corên teyr û teval, candar û kirmika 
herî giran û binav û deng ya Artimya 
dijîn. 

Gola Urmiyê bi dîroka xwe a 27 


hezar salî tu car heya niha hişik 
nebûye, belkî bi qasê barîna befr 
û baranan asta ava wê kêm û 
zêde bûye. Lê li 13 salên 
derbasbûyî de asta ava wê gelek 
daketiye, anku 6 metro ji asta 
ava wê kêm kiriye û pêka 
raporên karnasî, niha tenê 2500 
Km ji ava wê maye, ya din bûye 
bi deştek pan û berîn ji xwê û 
her ku diçe berîntir jî dibe. 
Pêvajoyek ku li egera 
berdewamî û çaresernekirinek 
lezgîn de, wê heya çend salên 
din hişik be û bibe sedema 
tirajîdiyek mirovî û jîngehî. 

Wate daketina avê û berfireh 
bûna deşta xwê, dikare hemû 
rez û baxçe û zewîzarên 
çandiniyê bi xetera hişikkirina 
yekcarî re ber bi rû bike. Anku 
10 mîlyard ton ji xwê a wê, dê bi 
awayê toz û ba ser deverê de 
bibare. Her ew bandora nigatîv 
a ku hişikbûna Gola Hamûn, bi 
ser devera Sîstan û Belûçistanê 
de bicih hişt. 

Hişikbûna gola Urmiyê dê 
ekosîstema deverên derdorê jî 
tevlîhev û têk bide û seqa û 
atmosfera hênik û nerm a 
deverê wê bi seqayek germ û 
hişk tevî ba û bahoza xwê 
biguherîne. Bi baldan bi aliyên 
cur bi cure wê tehlûkeyê, gefek 
netewî û cîhanî li rojevê de ye. 
Wate ne tenê jîngeha îranê, 
belkî ya gelek welatên cîran 
weke Ermenistan, Komara 
Azerbaycan, îraq, Turkiye û 
...htd jî digre û dibe sedema 
koçbarbûna bi milyonan kesan û 
xetera tûşbûna bi Penceşêr û 
nesaxiyên din zêde bike. 

Serbarê sedemên xwezayî, 
zirarên siyaset û modîriyeta 
berpirsên rejîma Komara Îslamî 
derheq Gola Urmiyê li têkdana 
vê nigîna buhagiran a 
Kurdistanê de du hember bûye. 
Yekem derba ku rejîmê ji behra 
Urmiyê xist, çêkirina riya 
Kelanterî li nava behrê de bû ku 
berevajî standardên cîhanî û 
jîngehê bû. Paşan bi avakirina 


dehan avbendan li ser riya 
golê, kulana bîrên kûr ên avê, û 
cotkarî û çandiniya sunetî û 
nezanistî delîve û riya 
daliqandin û kuştina behrê 
xweş kir. 

Niha ku bahoza xwe û 
xeteriyek mezin gefê ji 
pêşeroja hemû îranê û bi 
taybet Kurdistan û 
Azerbaycanê dixwe, hewce ye 
çareseriyek lezgîn bona 
pêşgirtina ji rûdana wê 
tirajîdiyê were dîtin. Her çend 
ku heya niha gelek durûşm û 
soz û pêşniyazên cuda li dor 
çareseriyê ji aliyê berpirsan ve 
hatine dayîn, lê di kiryar de tu 
gavek ber bi çareseriyê ve 
nehatine avêtin û hemû 
bêencam mane û tenê di 
serkutkirina xelkê û 
xwenîşanderan de mikûr, 
yekdeng, yekgirtî û xwedî 
pirojeyên bikiryar in. Eva ku 
Ehmedînijad bona xapandina 
xelkê ragihand ku me 
bûdceyek 950 mîlyon dolarî 
jêre terxan kiriye, niha tiştek 
xuya nake. Yan meclîsa kartonî 
a rejîmê bi retkirina gelaleya 
pêşîgirtin ji hişikbûna golê bi 
mifahstandin ji ava rûbarên 
Eres û Sêlwe avek sar berdaye 
ser destê çalak û xemxorên 
jîngehê, û nîgeraniyên wan 
zêdetir û hêviyên wan jî betal 
kirin. Eva jî di halekê de ye ku 
pisporên wî warî didin zanîn 
ku çaresera wê bi bûtceyek ne 
ewqas zêde tê kirin. Hezîneyek 
ku li dehan cihên din weke 
piştewanîkirina ji terorîzmê, 
desttêwerdana li kar û barên 
welatan û herweha pirojeya 
biyom û neaştiyaneya navikî tê 
mezaxtin û xelkê îranê bûne bi 
goriyê vê siyasetê, lewma 
hişikbûna golê dikare kirîzan 
zêdetir û xelkê jî malwêrantir 
bike. Lewma heya ku dereng 
nebûye, divê xelk û aliyên 
siyasî hewl û xebatên xwe 
bixin tevgerê daku çareser û 
tedbîrek lezgîn bona 
rizgarkirina gola Urmiyê were 
dîtin. 

îran rekordarê îdamkirinê di 
asta cîhanê de 



Ferşîd Neqşefken 


K ampanya navneteweyî 
ya Mafê Mirov li îranê 
dibêje ku di navbera 19 
- 29'ê Cozerdana sala 
borî de, zêdeyî 100 girtî di 
girtîxaneya Welîabad a bajarê 
Meşhed de bi awayekî bi veşartî û 
dûr ji hemû piresnîpek hiqûqî 
hatin darvekirin. Ligel ku 
kampanya han navê wan girtiyan 
eşkere kiriye ku ji aliyê hikûmeta 
Komara Îslamî ve hatine 
darvekirin, lê rayedarên îranê 
derbarê çawanî û hejmar wan 
girtiyên darvekirî li girtîxaneya 
Wekîlabadê bêdengî kirine û tu 
agahdariyek nedane. 

Pêlek berfireh a îdamkirina 
hevwelatiyên kurd jî ji sala borî 
dubare hatiye destpêkirin, bi 
taybet li girtîgeha bajarê Urmiyê 
ku di heyamê sala borî de heta 
niha zêdeyî 100 girtî hatine 
darvekirin û beşek zêde kurd 
bûne. Nimûna dawî jî darvekirina 
8 hevwelatiyên kurd ên bajarê 
Urmiyê bû li girtîgeha navendî ya 
bajarî. 

Lê derbarê doza girtiyên 
Wekîlabadê, Haşim Xastar ku 
girtyekî siyasî ye di vê girtîgehê 
de, nameyek bo raya giştî belaw 
kir û wiha nivîsandiye: "Tenê li 
ll'ê Tîrmeha sala borî, 63 girtî li 
Wekîlabad a Meşhedê hatine 
darvekirin." Herwiha çalakvanê 
siyasî Ehmed Qabil, piştî ku ji 
girtîgeha Wekîlabadê hat 
azadkirin, eşkere kir ku îdamên bi 
kom hatine kirin. Navbirî dide 
zanîn ku di wê demê de ku li 
Wekîlabadê hatiye binçavkirin û 
ketiye ber lêpirsînê, agahî da wan 
ku yek car bi nehênî 50 girt darve 
kirine. 

Herçiqas Serokê Dezgeeh Dad a 
Komara Îslamî demekê berî niha 
rêvebirina cezayên darvekirin bii 
kom û veşartî red kir û wek 


gotegot nirxand, lê Kampanya 
Navneteweyî ya Mafê Mirov li îranê 
hûrdekariyên serrast derbarê îdamkirina 
bi kom a girtiyan li girtîgeha Wekîlabad a 
Meşhedê di malpera xwe ya fermî de 
balav kir. 

Lê ji aiyekî din ve, Rêxistina Efûya 
Navneteweyî ragehand, di sala 2011'an 
de zêdeyî 600 kes li îranê hatine 
darvekirin ku 484 kes ji wan tawana wan 
qaçaxa madeyên bêhişker bûye. Li gor 
sala 2009'an ev serhejmarî sê qat zêde 
bûye. 

Çalakvanên mafê mirovan li îranê 
eşkere kirin ku hindek ji girtiyan bê 
biryara mehkeme û proseya 
mehkemekirina normal hatine darvekirin. 
Ji xeynî rêvebirina eşkere û veşartî, îran 
take welatê cîhanê ye ku zarokên jêr 18 
saliyê jî îdam dike. Ji ber ku qanûnên 
cezayên medenî yên Komara Îslamî, 
temenê 15 ji bo xortan û 9 sal ji bo keçan 
rewa dizane ku bên cezakirin. Di rewşekê 
de ku peyman û konvansyonên 
navneteweyî, darvekirina kesên jêr 
temenê 18 saliyê qedexe kiriye. îran li 
kêleka Erebistana Seûdî, hêj biryara 
darvekirina zarokan dimeşînin. Di vê 
derbarê de, saziya Efûya Navneteweyî, 
Komara Îslamî ya îranê wek kujerê dawî 
yê zarokan di cîhanê de nasand û eşkere 
kir, ji sala 1990'an pê re hikûmeta îranê 
24 zarokîdam kirine ku 11 kes ji wan di 
dema meşandina biryara darvekirrinê de 
jêr 18 sal bûne. 

Pêvajoya berfireh a darvekirina girtiyan 
li îranê, ligel nigeraniya xurt ya sazî û 
komeleyên parêzerên mafê mirovan di 
asta cîhanê de rûbirû bûye. Li gor 
daxuyaniyên ku Kampanya Navneteweyî 
ya Mafê Mirov li îranê belav kirine, ji 1 - 
16'ê Çiley 2012'anm her 8 seetan kesek bi 
biryara dezgehên dadweriya Komara 
Îslamî hatiye darvekirin. Herçiqa sazî û 
komeleyên mafê mirovan berdewam ji 
hikûmeta îranê dixwazin dawî li proseya 
îdamkirina girtiyan bîne, lê ev li ser karê 
xwe mikur in û her diçe serhejmariya 
darvekirina girtiyan zêde dibe ku 
girtîhgeha Urmiyê yek ji wan navendan e 
ku herî zêde girtî têde tên darvekirin û 
pirraniya wan jî kurd in. 

Niha 14 giritiyên siyasî yên kurd li îranê 
li benda rêveçûna cezayê darvekirinê ne 
ku Şêrko Mearifî yek ji wan e ku metirsiya 
darvekirina wî pirr xurt e. Saziyên 
parêzerên mafê mirovan dibêjinm îran 
niha rekordarê îdamkirina di cîhanê de 

ye- 

Ceifer Mubeşirniya 


Hunermendê Fars 
ê "Rap” û xwedî 
alîgirên taybet di 
nava Îranî û 
Farszimanan "Şahîn 
Necefî", bi stranekê 
bû benûştê devê 
melayên xurufî ên 
îranê, û futwaya 
kuştina wî derçû. 

Ji bo ku sekreterê 
Giştî yê Kotikê jî ji 
karwanê xurufîna 
melayan bi cih 
nemîne, bêhn berda û 
got: Ên ku navên 
xortên wan "Şahîn" e, 
tên û navên wan 
diguherin. Eve carê 
derewek du şax e! Lê 
bixwe jî 

piropagendeyek zaf 
kiriye Ku her kes navê 
xortên wan "Şahîn” 


be, bihên kotikê û emê ji wan re 
biguherînin û pêşniyar jî kiriye ku xelkê 
îranê navên xortên xwe bikin Remo! û 
navên keçên xwe jî bikin Şemo! hhhh. 

Vêca cenabê Sekreter, ger mêlaka te bi 
vê yekê êmin dibeee, bila bibe. Xelkîno 
herin wusa bikin. Herçend ku navên 
gelek pîroz in, lê bira xort, bav, bapîr, 
bira, nevî, nevîçirrrrk û çirrrrî virrrrrî 
her hemû Remo!! Herwusan Keç, xwîşk, 
dayîk, xalet, met, jinxal, û ... jî her Şemo!!! 
Hehehehe.. weylooo wî aqilî, ji xwe 
napirse ku gelo, ger wa be, mîna garanê 
çawa dibêjin ew "çêlek" in û ewane jî 
"conega" ne, kes nikare wan ji hevdu 
cuda bike. 

Renge eva ku dibêjin Yek Netewe, Yek 
01 û yekziman renge eva be!!! Rebenno 
rabin haja we ji we hebe. Ma sala 1979’an 
Xomênî siwarî patika we bû, bes nine ku 
niha caşikên Xumênî dixwazin heman 
karî dubare bikin. Xoş ecayibe haaa, li 
hemû cîhanê mirov siwarî keran dibin, li 
îrana ker dixwazin siwarî mirovan dibin!! 



Xumênî bêt? Ka kurtan ken bila bêt!! 


Du rojan berî niha salvegera mirina Xumênî bû. Rejîmê bi 
piropagendeyên xwe nekarî xelkê îranê qanii bike ku xwe reşpûş 
bikin. Lê li dervey îranê hin kar hatin encamdayîn ku ji şermê 
pêtir tiştek din nebû! 

Malpera "BBC" mijarek li ser nesaxî û çawaniya mirina Xumênî 
nivîsandiye û min jî ew xwend. Ez gihîştim encamekê ku mirina 
Xumênî pêtir dişibe mesela "seyê mam îsa”. Salên berê li 
Dolepêsana Urmiyê "îsayê bavê Elo’’ hebû ku seyek wî jî hebû. Wî 
seyî ji çinik "hurkenan’’an pêtir tu tiştek nedîtibû. Rojekê di 
navbera "îsa” û xêzana wî de şer çê dibe û xêzana wî jî ji kerb û 
hêrsan de teşta "Girde û kade”yên ku ji parşîva "Remezan’’ê re 
patibûn avêtibû ber se. Seyê malmîrat ku ji çinikan pêtir tiştek 
nexwaribû, bû îske wîska wî û reviya! çimku bawer nedikir ku wê 
rojek bê seyê îsa kadan bixwe. 

Xumênî jî ku tucaran bawer nedikir ku wê rojekê bibe rêberê 
îranê, lê dema ku xelkê îranê ku ji xêzana îsa pêtir girr girtibûn û 
aqilê xwe wenda kiribûn Xumênî kirin rêberê îranê, Xumênî mîna 
seyê îsa reviya lê di rê de "tebekê "girt û mir. 

Dibêjin mêr dimire nav dimîne û ker dimire kurtan dimîne. 
Kurtanê Xumênî jî ji kerên îraqê ên ku zivistana li deşta Herîrê 
kom dibin, re maye. 

Siyasi 


Çima Amerîka û îran nikarin 

lihev bên? 




Îdrîs Ehmedî 


erwek li dawîn 
rûniştina Bexdayê de 
derket, Amerîka û 
îranê nekarîn lihev 
bên. Nabe ew hewlên 

dîplomatîk bo meseleyên girîng 
weke asta mehandina Uraniyomê 
ji aliyê îranê yan dana hin puanan 
ji aliyê rojava ve bi Komara Îslamî 
bên dabezandin. Amerîka her piştî 
şoreşa 1979'an ve hewla avakirina 
pêwendiyan bi Tehranê re daye, lê 
serkevtî nebûye. îdareya Kilînton 
li salên 1997- 2000’î hewlên zaf 
dan heya ku pêwendiyên xwe bi 
îranê re normal bikin. Li salên 
dawîn de îdareya Obama bi hema 
awayî berdewam bû li ser wan 
hewl û bizavan. Lê pirsa navbera 
îran û Amerîka aloze û em dikarin 
bibêjin ku sedemên dîrokî, îdeolojî 
û jeopolotîkî hene. 

Çi bi qenae’t yan bi armanca 
piropaganda û rewatîdan bi 
dijberiya bi Amerîkayê re be, 
Komara Îslamî û parek ji 
opozîsyona fars, rola rêxistina 
hevalgirî a Amerîkayê li 
jikarxistina Musediq ji desthilatê li 
sala 1953'an de bi berdewamî 
tînin berbas û zeq dikin. Li dehsala 
1960'î ve Xomênî bi awayek rijd 


dijberiya Amerîkayê kir û piştî 
dagîrkirina balyozxaneya 
Amerîka li Tehranê, rejîmê 
dijberîkirina bi Amerîkayê re 
kiriye bi yek ji siyasetên sereke 
ên xwe. Derketin ji vê riyê jî 
zehmet e, her çiqas ku li nava 
rejîmê de kes yan hin bask û 
gurûp hene ku dixwazin dev ji vê 
dijberiyê berdin. 

Ji vana hemûyan girîngtir, îranê 
her li serdemê şa de jî dilê 
bidestxistina desthilata bi ser 
devera Xelîcê û nemaze hemû 
Rojhilata Navîn de hebû. Hewla 
îranê bona bidest xistina çeka 
navikî li serdemê şa de divêt li vê 
çarçoveyê de bê dîtin. Piştî hatine 
ser kar a rejîma Komara Îslamî, 
xincî nasyonalîzma fars weke yek 
ji çavkaniyên stratejiya 
hejmûnîxwaziya îranê, 
panîslamîzm jî pêve zêde bûye. Ji 
ber wê ku fars li hember piraniya 
xelkê deverê de ku ereb û sunî ne 
kêmanî in, Komara Îslamî mifah ji 
panîslamîzmê wergirtiye; him ji 
bo veşartina pirojeyek 
nasyonalîstî a hejmûnîxwaz û him 
jî bona berxwar kirina raya giştî a 
deverê. 

Lewre îrana piştî şoreşê bûye bi 
alahilgirê meseleya Felestînê û 
amade nine îtiraf bi bûna dewleta 
Îsraîl de bike (Helbet cihê 
bîranînê ye ku şa bi armanca 
bidest xistina desthilatê bi ser 
welatên erebî de, amade nebû 
têkiliyên dîplomatîk ên eşkere bi 
Îsraîlê re ava bikej. Bêguman 
panîslamîzm ji bo îranê alave, nek 
desteyek pirensîpên exlaqî û 
îdeolojîk ku ji qenae’tê ve çavkanî 
girtibin. Eger Komara Îslamî 
rastbêj baya, diviya xelkê ereb ên 



Ehwazê neçewsandiban. Dijberî 
kirina Îsraîlê bi manayek din jî 
îdeolojîk nine, belkî li bingeh de 
jeopolotîkiye. Ji ber hevalbendiya 
Amerîka û Îsraîlê, îran desthilata 
Amerîka li deverê û piştewaniya 
siyasî, leşkirî, aborî ji Îsraîlê bi 
astenga sereke li pêşberî 
bidestxistina hejmûniya xwe 
dibîne. 

Lewre, li bingeh de îranê 
armanca desthilatxwaziyê bi 
awayekê heye ku dijî 
berjewendiyên Amerîka û Îsraîlê 
ye li Rojhilata Navîn de. Ev 
berhevdana jî nahê wateya 
retkirin yan kêmreng kirina rola 
îdeolojiya panîslamîstî a Komara 
Îslamî. Rejîma Tehranê him ji ber 
rewatiya navxweyî a xwe û him jî 
bi sedema stratejiya deverî, 
nikare pêwendiyê bi Amerîkayê 
re ava bike bona wê ku cehd û 
xebata sê dehsaliya xwe bona 
bidest xistina hejmûniyê bi heder 
nede. 

Bo nimûne asayîkirina 
pêwendiyan bi Amerîkayê re dibe 
sedema wê ku îran êdî dijberiya 
bi Îsraîlê re neke. Herweha neçar 
dimîne ku piştewaniya ji 
terorîzmê li dijî vê soperhêza 
cîhanî û hevalbendên wê dawiyê 
pê bîne. Hemû bask û cinahên 
nava rejîmê ku tenê li ser 
meseleyên taktîkî cudahî hene, ji 
vê. 

Bi Amerîkayê re li dema 
normalkirina pêwendiyên 
dîplomatîk ditirsin. 

Renge Amerîka û îran bi 
lihevhatinek demkî derheq kirîza 
navikî a Tehranê bigihîjin, lê heya 
ku ew du welat armancên dijî hev 
ên jeopolotîk hebin, nikarin 
têkiliyan ava bikin. Cihê bîranînê 
ye ku Amerîka û Yekîtiya Soviyet 
li dawiyê de neçar man bi hevre 
got û bêjan bikin, lê şerê sar jî 
berdewam bû heya ku Soviyet ji 
ber kirîza aborî tûşî şikestê hat. 

Cudahiya navbera îran û 
Soviyetê eva ye ku îran hêj 
nebûye bi soperhêzek deverî û 
heya wê demê jî bikare neftê bi 
qasê hewce bifroşe, dikare 
berdewam be li ser pirogramên 
stratejîke xwe, ku bidestxistina 
çaka navikî tenê yek ji wan e. 

Amerîka jî serbarê kirîza aborî 
û jidestdana nifûza xwe li wan 
salên dawîn de, hêj soperhêza 
sereke ya cîhanê ye û ewqas 
îmkan jî heye ku pêşiya îranê 
bigre ji bidest xistina hejmûniyê li 
Rojhilata Navîn de. Herweha 
welatên mezin ên Ewropa niha jî 
piştewanê Amerîkayê ne û bi 
hevre givaşan dixînin ser îranê 
bona paşde kişandina wê. 

Lewre, pêşdîtina bicî eva ye ku 
pirsa han berdewam dibe, meger 
eva ku Rojava teslîmê Komara 

Îslamî be û deverê jêre bihêlin yan 
eva ku sîstemek li Tehranê bihê ser 
hukim ku dev ji vê hejmûnîxwaziyê 
bi metoda Komara Îslamî berde. 
Rûniştina Li Mosko li meha tê de bi 
encamek wusa nagihîjin, meger 
ewa ku Komara Îslamî ji ber 
baykotên micid li ser nefta welat, 
hest bi metirsiyên micidtir bike û 
paşdekişyanek demkî bike. 

Nemaze eger rêketinek li ser 
pirograma navikî a îranê jî derkeve 
rojevê, rikeberiya jeopolotîk û 
îdeolojî wê her li cihê xwe de 
bimînin. Herwek li keysa hikûmeta 
Beis piştî şerê Xelîcê de me dît ku 
lihevhatin li ser ramalîna çeka 
komkuj nahê vê wateyê ku li kiryar 
û piratîk de proseyek hêsan û 
sanahî ye. îraqê berdewam rê ji 
vekolerên netewên yekgirtî bona 
encamdana karên xwe digirt û 
Amerîka neçar ma ku çendîn caran 
ji riya hêza esmanî ve ji îraqê bide 
bona wê ku piroseya ramalîna 
çekên komkuj berdewam be. 
Razîbûna îranê jî bi rêdan bo 
vekolîna nawendên etomî, nahê vê 
wateyê ku li piratîk de astengan bo 
vekoleran neafirîne. 

Kuwaye, çi lihevhatin bibe û çi jî 
nebe, ne tenê berêkanêya 
jeopolotîk li navbera îran û 
Amerîka de vê berdewam be, belkî 
kirîza navikî a îranê jî vê her 
berdewam be. Kirîza han jî vê 
bigihîje cihekê ku yan dibe îrana 
xwedî çeka navikî bê pejirandin, 
yan eva ku nawendên etomî ên 
îranê bihên jinav birin. Biryara han 
jî niha li destê rojava bi giştî de ye, 
nek Amerîka yan Îsraîl. Bona 
têgihîştina vê rastiyê û pêşdîtina 
mercdar, divê kiryarên siyasî, nek 
axaftinên dîplomatîk bibin bi 
bingeha berhevdanan. 

Bêguman rêçareya herî baş eve 
ku îran gavan bawêje ber bi azadî û 
demokrasiyê, bona wê ku him li gel 
xelkê navxwe û him li gel cîhana 
derve re li aştiyê de bijît. Lê rejîma 
hakim bi ser Tehranê ew 
potansiyel û îmkana nine. Rîska 
mezin eve ku şerek din li Rojhilata 
Navîn de serî hildide yan eva ku 
Komara Îslamî dibe xwediyê çeka 
Navikî û devera Rojhilata Navîn bo 
midehek dûr û dirêj aramî û 
ewlehiyê bi xwe ve nabîne û çeka 
navikî jî dê li deverê de bilav bibe, 
ku eva jî bi zirara piroseya 
demokrasiyê dibe. Li egerek weha 
de em dibin şahidê şerê piraksî 
"Proxy War” yan şerê mifah 
standin ji aliyê sêyem li navbera 
îran û Amerîka li ser xaka welatên 
bê çeka navikî. 

Şerê navbera Îsraîl û Hizbulahê li 
havîna 2006’an li demekê de 
qewimî ku îran hêj nizîk nebûbû ji 
berhemanîna çeka navikî, herwek 
çawa Yekîtiya Soviyet û Amerîka 
şerê Piraksî li Kore, Viyetnam, 
Angola û Efxanistanê kir, li şerê sar 
ê navbera îran û Amerîka de jî, pê 
diçe şerê piraksî li îraq, Lubnan, 
Efxansitan û cihên din de derkewe 
rojevê. 

Lubnan li jêr bandora kêşeyên herêmî û navnetewî de 




Şehab Xalidî 


iştî destbiserkirina 
kesek bi navê Şadî 
Elmolewî bi tawana 
alîkariya di gel 

rêkxirawa Elqaîde û piştî vê ku 
ruhaniyek Sunnî bi navê Ehmed 
Ebdulwahid ku piştevanî ji şoreşa 
xelkê Sûriyê bi dijî Beşar Esed 
dikir, di gel yek ji hevalên xwe li 
seytereyeke Erteşa Lubnanê de 
hate kuştin, di navbera alîgir û 
dijberên deshilata Beşar Esed di vî 
welatî de şer û pevçûnek tund rû 
da. Piştî vê bûyerê ji aliyê 
Sunniyan ve sê roj şîn û taziya 
giştî hate ragehandin û herweha 
piraniya xwendegeh û zanîngeh jî 
li ber tehlûkeya rûdana şer û 
pevçûnên di navbera 

xwendekarên Elewî û Sunnî hatin 


daxistin, ku di rastî de vê bûyerê 
zêdetir ji demên borî bandora 
guherînkariyên Sûriyê bi ser 
pêkhateyên welatê Lubnan de 
selmand. 

Di rastî de terora Refîq Herîrî û 
dosyeya terora navbirî, nakokiya 
di navbera girûpên siyasî û 
guherînkariyên herêmî û bi 
taybetî nearamiyên Sûriyê, bûne 
sedema vê ku Lubnan ji rewşek 
hestyar re derbas be. Bi taybetî bi 
sedema vê ku bo heyamê çendîn 
salî erteşa Sûriyê wek yek ji hêzên 
bi bandor bi ser rewşa siyasî ya 
Lubnanê li başûrê Lubnanê cihgir 
bibû û piştî vekişyana erteşa 
Sûriyê şêweya parvebûna hêzên 
siyasî û pêkhateya deshilatê û 
kêşeyên navxweyî, bi başî wan 
bandorên nigatîv diselimîne. 
Guherînkariyên her yek ji wan du 
welatan jî bandora wan li ser 
yektir hebûye û her ew bandor 
sedema sereke ya pêkhatina 
neêminiyê di welat de ne. 

Hinek alî bi eşkere bas ji vê yekê 
dikin ku ew şer û pevçûn encama 
hewlên Hizbullaha Lubnanê ne ji 
bo lawazkirina wan Erebên Sunnî 


ku dijî Beşar Esed in, lê aliyê weha 
jî hene ku li ser vê bawerê ne ku 
ew alî û dewletên ku nekarîn li 
herifandina deshilata Beşar Esed 
de serkevtinê bi dest bixin, 
dixwazin bi pêkanîna şer û 
kêşeyan li navbera pêkhateyên wî 
welatî de, çek û teqemeniyan ji 
riya Lubnanê ve bo erteşa Azad ya 
Sûriyê rê bikin, bona vê ku 
herifandina deshilata Beşar Esed 
bileztir bikin. 

Ew şer û pevçûn û pêkhatina 
wan du bereyan ku bêguman 
encama siyasetên tevdanîkarane 
ên Hizbullaha Lubnanê û 
piştevanîkirina wan ji deshilata 
Beşar Esed in, girupa 14'ê Mars 
neçar kiriye ku bona pêşîgirtina ji 
pêkhatina neewlehiyan li nav 
xaka Lubnanê de hewlê bo 
zêdekirina hêzên navnetewî ên 
aştîparêz bidin, herçend ku Elewî 
jî girûpa 14'ê Marsê bi sebebkarê 
pêkhatina neewlehiyan li nav 
xaka Lubnan ji riya handan û 
tûjkirina girûpên selefî ên alîgirê 
xwe tawanbar dikin. Ew yek jî di 
demekê de ye ku welatek wek 
Rûsiyê li nav xaka Sûriyê şerê sar 


li gel Amerîkayê zindî kiriye û 
bêguman dijî zêdekirina hêzên 
navnetewî ên aştîparêz jî li ser 
sînorên Lubnan û Sûriyê de dibe. 

Lê ew kêşe û nakokiyên ku îran û 
Sûriye ji riya Hizbullaha Lubnanê 
ve li herêmê de diafirînin, 
aştîxwazên rastîn ên Lubnanê 
neçar kirine ku tewaya hewla xwe 
bo zêdekirina hêzên aştîparêz ên 
navnetewî û vegeranduna ewlehiyê 
bo welatê xwe bi kar bînin, û 
herweha bi başî ji vê rastiyê tê 
gihîştine ku heya wê demê ku 
rejîmên serberedayî ên wek îran û 
Sûriyê li ser kar bin, Hizbullaha 
Lubnan û girûpên din ên terorîst li 
herêmê de dikarin bi piştewaniya 
malî û leşkerî a wan welatê 
Lubnanê di gel neewlehî û kêşeyên 
zaf berbirû bikin, lewra hewlên 
wan li rastaya bileztirkirina 
herifandina deshilata Beşar Esed û 
lawazkirina pêgeh û bandora 
rejîma îranê û girûpên terorîstî li 
Lubnanê de dibe. 




CHPê nexşeriya xwe ya pirsa kurd da 

meclisê 


CHPê ji bo pirsa kurd bi rêbaza diyalogê di 
meclîsê de çareser bibe 'Komîsyona Lihevhatina 
Civakî" pêşniyarî Serokê Meclîsa Tirkiyeyê Cemîl 
Çîçek kir. 

Serokê Giştî yê CHPê Kemal Kiliçdaroglu ji bo 
çareseriya pirsa kurd xwest komisyonek li 
meclîsê bê vakirin û diyar kir ku ji bo piştgiriyê 
bidin dê bi AKP, MHP û BDPê re hevdîtinan bike. 

Parlamenterê CHPê yê Edeneyê Faruk Logoglu 
û yê Stenbolê Sezgin Tanrikulu, ji bo çareseriya 
pirsa kurd 'Komîsyona Lihevhatina Civakî" 
pêşniyarî Serokê Meclîsa Tirkiyeyê Cemîl Çîçek 
kir. Logoglu û Tanrikulu piştî hevdîtina bi Serokê 
Meclîsê Çiçek re, li meclîsê civîna çapemeniyê 
lidarxist. Logoglu, anî ziman ku wan di ziyareta 
Serokê Meclîsê Çiçek de xwestiye ku pirsa kurd 
bi her alî bê çareserkirin. 

Logoglu, anî ziman ku ew dixwazin pirsgirêkê 



di bin banê meclisê de çareser bikin û ji ber vê 
yekê ev pêşniyar birine ji Serokê Meclîsê Çiçek 
re. 

Logoglu, got hevdîtin pir erênî derbas bû û wiha 
dewam kir: M Ji bo komîsyoneka wisa bê avakirin 
divê hemû partiyên siyasî bêjin erê. Ger ku 
pêşketin erênî derbas bibin, Serokê Giştî yê CHPê 
Kemal Kiliçdaroglu dê bi Serokê hemû partiyên 
siyasî re hevditinê pêk bîne." 


Obama biryara 
tundkirina êrîşên 
Sayben li diji Irane da 

Barak Obama çend salan berî niha li ser 
pêşniyara Corc Bûş serkomarên pêşîn ê 
DYA’ê biryara tundtirkirina êrîşên Saybêrî 
derkir 

Li gorî nûçeya Niyoyork Taymzê Obama her di 
meha yekemîn ya akincîbûna li koşka sipî de 
biryara tundtirkirina êrîşên Saybêrî bi dijî 
programa navikî a îranê derkir. 

Her li gorî hemen çavkaniyê ew êrîş cara 
yekemîn bi koda “pêşbaziyên 01empîk”ê li sema 
deshilatdariya Corc Bûş de dest pêkir. 

Obama ragehandiye ku heke ew êrîş nekarin 
îranê neçar bi ragirtina programa navikî bike, 
tehrîm jê wê bê encam bimînin, û li dawiyê de 
îmkan heye ku Îsraîl dest bi êrîşekî leşkerî bi dijî 
îranê bike. 

Vîrosa staks net ku nifûz kiribû nava binkeyên 
etomî ên Netenzê de, bû sedema têkçûna wan 
binkeyan. 












Siyasi 


Agirî B 

Rikeberiya Ramnî - Obama 

Rola îranê li diyarîkirina serkevtiyê 
hilbijatinê de 


Şoreşa Sûriyê li ku ye? 


Ş. Dado 

îroka Sûriyê ya nûjen 
tijî ye ji nakokiyên 
navxweyî. ji bo 
destxistina 

karbedestiya dewletê li beramber 
destdirêjiyên hêzên cîhanî - 
bêgûman dûrî maf û 
berjewendiyên gel an bikaranîna 
demokrasiyê û mafên mirovan - di 
dema ku partiyên siyasî, îdolojî û 
totalîter bûn ji bilî partiya Kurd li 
Sûriyê ya ku, ji roja damezrandinê 
ve (14 Hizêran a 1957 an), 
dirûşma demokrasî û mafên 
mirovan bilind kiribû, nemaze di 
heyama şerê sar de, parta Be'is ya 
ku li ser îdolocî û ramana netewî 
avabûye, di 8 Avadara 1963 an de, 
destê xwe danî ser destlata 
dewletê û siyaseta tekpartî 
birêvebir, li dijî hêzên dî rêça 
tunekirin, zîndankirin, tund û tûjî, 
û li serê Kurda siyaseta şoven û 
nijadperestiyê bikaranî. 

Ango, rêjîmek stemkar û 
nedemokrat li dirêjahiya nêzî 
pêncî salî di Sûriyê de avabûbû, ya 
ku bi xwe re pir astengên siyasî, 
civakî, aborî û çandî anî, bê ku 
çirûskên guhertin an çareserkirinê 
hebin, ta ku Sûriyê gihişte vê 
rewşa nuha ya nazik û tarî, ya ku 
alava tund û tûjî navnîşana wê ye, 
Mîna kuştin û şehîdbûna bêtirî 
yanzde hezar kesan, birînîkirin, 
koçberkirin, girtin û zîndankirina 
deh hezer kesan. 

Kiryarên rijîmê li dijî xelkê 
Sûriyê bêtirî salekê ji temenê 
şoreş a pîroz, pileya ( 
tewanbariyên li dijî mirovahiyê) 
derbas kirine. Yên ku pir 
raghandin, rêxistin û hêzên hundir 
û derve, cureyên wê dîtine û bi 
nav kirine, lêkolîn û belge li ser 
çêkirine, bi taybetî komîta mafên 
mirovan ya Neteweyên Yekbûyî û 
raporên berdevka wê xanim Nafî 
Bîlay a ku daxwaz kiriye ku 
Encûmena ewlekariyê ya 
navdewletî bilez bilive û zorê bide 
ser rijîma Sûriyê, da ku, darê 
tundiyê, kuştin û lêdanê 
rawestîne, û berpirsiyarên wê li 
pêş Dadgeha Cînayeta navdewletî 
werin gunehkirin. Lê, ji ber Vîtoya 
Rûsiye û Çînê, wê Encûmenê di 
çerçewa tevliheviya nakokî û 
berjewendiyên herêmî û 
navnetewî de nikarîbû tiştekî bike. 
Ji alîkî din ve, piştgiriya îran û 
Rûsiya ji rijîmê re, û helwesta 
Turkiyê yê çirûk (carina germ û 
carina jî sar), li kêlek aloziya liv û 
hêza Elcami'a Elerebiyê di warê 
bikaranîna bendên nêrîn û 
pirojeya xwe ya ji bo Sûriyê. 

Piştî herikandina xwînê û 
malwêrankirina xelkê bi destê hêz, 
leşker û dûvçilkên ( şebîhên) 
rijîma zordar ya ku, di ûstandina 


bi vê rewşa nû re ji bilî rêbaza 
ewlekarî - leşkerî, lêxistin û 
kuştinê, tiştek din naşopîne,... 
Nema dem paşve vedigere û 
kîjan rojê be wê Şoreşa Azadî û 
Rûmetê bi ser keve . Lê mixabin, 
digel keftelefta Kofî Enan, tu 
çareserî balkêş û rast, di demek 
nêzîk de, ne xuya û ne jî aşkere 
ye ku wê qelengê serkeftina 
serhildana gelê Sûrî bilind be, ji 
ber hin sedemên sereke, wek: 

- Hêza rijîmê ya aborî û leşkerî, 
kêm zêde li cî ye, di siha 
piştgiriya xurt ya hin dewlet û 
rêxistinan jê re, û kiryarên wê 
yên hovane. 

- Beşek mezin ji civaka Sûrî û 
bi taybetî ji hindikahiyan, hîn 
tevilî tevgera rikber û şoreşê 
nebûne, ji bilî ku, hinek li kêleka 
rijîmê mane. 

- Nezelaliya stratijiya şoreşê li 
ser paşeroja Sûriyê, li aliyê din, 
tevlehevî û aloziya di tektîk û 
şêweyên xebata gelêrî, yên 
aştiyane û demokras, ya ku 
berpirsiyariya hemû partî, 
komîte û encûmenên rikber e. 

- Nelihevkirin, keysebazî û 
berjewendiyên partîtî û 
kesayetî, ya di nav beşên 
rikberiya Sûrî de - bi taybetî di 
nav yên derve de - yê ku 
nehiştiye rikbera Sûrî bighêje 
hev an kongirekî tevahî 
lidarxe, da ku nûnertiya gel û 
şoreşê bike, çalakî û livên 
serhildanê biparêze û pêşxe, û 
ji rewşa paşerojê re amede be. 

- Heyama herêmî û navnetewî 
nediyare. Dewletên dibêjin 
piştgiriya şoreşê dikin, wê di 
ajotina rêbazeke erênî ji 
çareseriyeke siyasî re, bigihên 
biryar û pêngavên rast, dirust 
û dilsoz. 

- Çêkirina şoreşê li hin 
deveran, hişt ku çavsorî û 
hovîtiya rijîmê zêde bibe û 
rewayekê - kêm zêde - bide 
çareseriya ewlekarî - leşkerî, 
rijîm ragihandin û namên xwe 
ji wê çîroka hebûna 
(terorîstan) dagire. Di dema ku 
çekdar nebûne hêzeke xurt û 
mezin ta karibin li hember 
leşkerên dewletê bisekinin, 
yan hin dever û bajaran 
bidestxin, tê de bi ser kevin . 

Mirov dikare bêje, çendî hêzên 
rikberiya Sûrî li hev bin, li dûrî 
lîstik û xefkan bin, li dûrî 
berjewndiyên taybetî bin, li dûrî 
cureyên çekdariyê bin, di hundir 
welêt de girîngiyê bêtir bidin 
xebata gelêrî, aştiyane û 
demokrasî, wê di xizmeta gelê 
Sûrî de be û serkeftina şoreşê wê 
nêzîktir be. 


Riza teqîzade 
W: Arîn 

Piştî birêveçûna hilbijartinên 
navxweyî ên Komarîxwazan li dawîn 
Wilayetê de (Tegzas), Mît Ramnî 
hejmara nûnerên xwe li pêşbaziyên 
hilbijartinê de ji hejmara hewce a 
1144'an derbas kir û çarenivîsa 
berbijarê Komarîxwazan bona 
rikeberiya bi Obama re li meha 
novamberê de diyarî kir. 

Ramnî niha mil bi milê Obama li 
pêşbaziya hilbijartinê de ye û xwedî 
şansek baş e bona derbasbûna bi 
Koşka Sipî re. 

Li çend heftiyên tê û berî 
birêveçûna Kongireya 
Komarîxwazan li meha tê de, Ramnî 
serbarê beşdarî kirin li merasîmên 
komkirina alîkariyên malî de, wê 
parek ji dema xwe bi got û bêjên bi 
hin kesatiyan re terxan bike ku bi 
armanca vedîtin û diyarîkirina 
kesatiyekê re terxan bike ku weke 
cihgir, hevrêtiya wî bike. 

Ramnî hikûmeta Obama bi 
kêmkarî û derengî li afirandina kar û 
vegeşandinê li warên berhemanîn û 
ticaretê de tometbar dike û soz dide 
ku li egera serketina bo posta 
serkomariyê de, rola rêberiya 
Amerîka li cîhanê de carek din 
misoger bike. 

Yek ji pirsgirêkên mezin ên 
dengderên muhafizekar ên 
Amerîkayî bi Mît Ramnî re eve ku 
ew, wî bi qasê hewce li hêla xwe de 
nabînin. 

Lê karnameya Ramnî li posta 
fermandariya Wilayeta Masaçosêt, 
karnameyek serketî ye. Ramnî li sala 
2002 heya 2006'an li berpirsatiya 
fermandariyê de karî ji riya 
kêmkirina hezîneyan, 1.5 bîlyon 
dolar ji bûtceya kêmhatî(kesrî) a 
Masaçosêtê vegerîne û serkevtî be. 
Wî herweha li sala 2008'an de 
yasaya kar û barên civakî û herweha 
Bîme dermaniya wilayeta Masaçosêt 
pejirand û li dema xwe de xiste warê 
piratîk ve. 

Berbijarê partiya Komarîxwaz 
bona ber bi rû bûna bi Obama li 
hilbijartina dahatî de, ji piştewaniya 


şirketên neftî û parek berbiçav ji 
kompaniyên berhemanîn û 
bazerganiya Amerîka re bi mifah e. 

Derheq siyaseta derveyî, Ramnî 
dijberê dayîna meydanê bi Rûsiyê 
û vekirî hiştina destê Potîn bona 
desttêwerdan li nava kar û barên 
Rojhilata Navîn de ye. Derheq 
îranê jî wî gef xwariye ku bi 
armanca sekinandina pirogramên 
navikî ên rejîma Komara Îslamî dê 
ji hêza leşkirî mifah bistîne. 

Ramnî li mehên derbasbûyî de 
çendîn caran êrîş kire ser Obama 
ku li hemberî Komara Îslamî de 
nermiyê nîşan dide. Gotinên çend 
roj berî niha ên Paneta, Wezîrê 
berevaniya Amerîkayê jî li dor 
amadebûna terhê êrîşa leşkirî li 
dijî îranê li rastî de dubare kirina 
xwastên Mît Ramnî ye ku li meha 
Mars a borî de tekez kiribû ku 
dewleta Amerîka li dor 
mifahstandina ji bijardeya leşkirî li 
dijî îranê xemsarî kiriye. 

Herweha li xala beramberî 
Komara Îslamî de Ramnî li ser vê 
baweriyê ye ku dewleta Obama li 
piştewanî kirina ji Îsraîlê bi qasê 
hewce micid nebûye. Hikûmeta 
niha ya Îsraîlê jî, Ramnî wekî 
serkomar bi ser Obama re tercîh 
dide. Herweha Natanyaho jî li 
derfetên cur bi cur de pesna Ramnî 
kiriye. 

Ramnî li van rojên pêşber de bi 
armanca hevdîtin û got û bêjên bi 
rêberên Îsraîlê re dê sefera wî 
welatî bike. Herweha li dîdara xwe 
ya dawîn de jî bo Amerîkayê, 
Natanyaho derfeta dîtina Ramnî ji 
dest neda. 

Obama li rewşa niha de dijberê 
tevlîbûna Amerîka bi şerek 
nexwastî li dijî îranê ye. Lê li egera 
paremana ji berbijarê 
Komarîxwazan û li xeter dîtina 
şansê xwe bo serkomariya dubare, 
renge beşdarîkirin li êrîşek leşkirî 
a berteng li dijî îranê bi teyîsîna 
çirayê bextê xwe bibîne. 








Civaki 


Agirî 


Roja cîhanî ya zarokan û rewşa wan di îranê de 



Arif vêlzî 


ixabin roja cîhanî ya 

M zarokan di cihê vê de ku 
bibe roja lihevhatin û 
hevbendiya zarokên 

seranserî cîhanê, lê bûye rojek aloz 
û nediyar ku di her welat û beşek 
cîhanê de bi awayên cuda û di rojên 
cuda de tê bîranîn. Li gor 
çavkaniyên dîrokî roja cîhanî ya 
zarokan wate l'ê Hezîranê, 
vedigere bo sedsala 19'an, dema ku 
di sala 1867'an de, du şaxe ji 
Mesîhiyên Amerîkayê, li gor 
baweriyên xwe ên olî roja şemî û 
yêkşemiya despêka meha Hezîrznê 
weke roja zarokan diyarî kirine, lê 
piştî derbasbûna çend salan di 
daxûyaniyekê de tewahiya 
mesîhiyên Amerikayê, roja 
yêkşemiya despêka meha Hezîrznê 
weke roja cîhanî ya zarokan diyarî 
kirin. Lê biryara navnetewî kirina 
roja l'ê Hezîranê di sala 1949'an, di 


civîna jinên demokrat li Bajarê 
Moskoyê de hat dan. 

Ji ber ku zarok di hinek welatan 
de goriyên sereke ên hejarî, şer, 
zulm û zoriyê ne, di cîhanê de 
giringî dan bi hemû aliyê jiyana 
zarokan bûye mijarek bingehî di 
rojev aher mirov û civakekê de, bi 
dûr ji cudahiyên zimanî, regezî û 
nejadî. Lewra em dibînin ku bi 
sedan binyat û rêxistinên 
navnetewî û taybetî hatine avakirin 
da ku berevaniyê ji mafên zaroka 
bikin. 

Lê di welatê îranê de berevajîyê 
hemû cîhanê em dibînin ku zarok 
niha jî di rewşek pir ji metirsî de 
dijîn û ji mafên xwe ên herî despêkî 
jî bêparin. 

Li cihê vê ku weke welatên din ên 
cîhanê, deshilat di pêxema 
baştirkirina rewşa zarokan 
pêngavên bi sûd û erênî bavêje, di 
îrana bin deshilata Îdolojîk ya 
Îslamî de,metirsiyên weke nebûna 
ewlehiyê di jiyana zarokan, nebûna 
cihê jiyana zarokan, perwerde û 
fêrkirina nêgatîv, bêhdaşta bêhêz, 
rê negirtin ji tundûtîjî bi dijî 
zarokan, karkirina zarokan, 
bazirganîkirin bi zarokan, 
destdirêjiyên cinsî bo ser zarokan û 
gelek gefên din ên micid li ser 
jiyana zarokan hene. 

ji aliyek din ve perwerdeya 


Îdolojîk û zextz deshilatê ya li ser 
zarokên ser bi netewe û kemaniyên 
din di nava îranê de bandor dixe ser 
zarokan û wan ji xwendinê mandî 
dike û neçar dimînin ku de dest ji 
xwendinê bikişînin û herin nava 
faza karkirinê û di bazara kar de jî, 
gelek caran tevlî bandên qaçaxa 
mirovan û madeyên hişber dibin û 
di encam de jiyana wan dikeve nava 
metirsiyê de. 

Xala herî balkêş ew e ku di 
madeya 37 a Peymannameya Mafên 
Zarokan de hatiye ku, cezayê îdam 
û zîndana hetahetayî bi ser zarokên 
ku temenê wan kêmtir ji 18 saliyê 
ye nabe bihê sepandin, lê gelek 
caran ev ceza li îranê de bi ser 
zarokan de tê sepandin û 
birêvebirin, lewra jî rejîma îranê di 
pileya yekem ya îdama zarokan di 
cîhanê de ye. 

Çavkaniyên serjimêriyan 
radigehînin ku heya niha pitir ji 4 
milyon zarik di îranê de, di bazney 
xwendinê de ninin û dahatiya wan 
nediyare û % 70 zarokên îranê ji 
baxçê zarokan (Mehdê Kûdek) 
bêparin. 

Herweha di îranê de pitir ji 3 
milyon zarok kar dikin, helbet 
zarokên ku di yekîneyên 
berhemanînê ên xwedekar dikin û 
cotyarîyê di nav zeviyên xwe de 
dikin, yan karê cixare û gulfiroşiyê li 
ser şeqaman dikin, wek zarokên 
karker nahên hejmar, bi vî awayî bê 
guman amara wan gelek pitire ji 
amarên ku Komara Îslamî bilav dike. 

Xirabiya rewşa zarokên bin 
deshilata Îslamî di îranê de, karek 
weha kiriye ku pitir ji % 20 zarokên 
îranê di gel xwarina xirab berbirû 
bin û nêzîk bi 1 milyon zarokên ku 
temenê wan kêmtir ji 5 
salane,ketine nava nexweşiya bejin 
kurtiyê de. 



Xemla Rojhilata Kurdistanê di metirsiyê de ye 



Sefye Xalidî 


M etirsiyên li ser jîngehê 
dom dikin û her ku diçe 
jî zêde dibin. Li 
Kurdistanê hişyariya di 

warê jîngehê de di asteke hewce 
de nine lewra divê em girîngiyeke 
micid bidin vî warî. 

Dema ku em piştrast in 
dewletên dagîrker girîngî nadin 
arîşeyên jîngehê, gerek civaka 
kurdistanê bixwe hewil ji bo 
parastina jîngeha xwe bide. 

Weke hemû dizanin bi 
beşdariya 113 welatên cîhanê û 
her wusan bi beşdariya 1400 
endamên sereke li welatê Siwîd 
(bajêrê stockholm) ji bona 
Parastina jîngeha cîhanî di 22 
.12.1989’an de ew roj bi roja 
cîhanî a jîngehê hat binav kirin. 

Li gişt cîhanê pirsgirêka jîngehê 
mezintirîn û bixetertirîn pirsgirêk 
e, her dewletek bi xwe pîlanên 
bihêz bikar tîne û pirsgirêka xwe 


heya radeyekê çareser dike û 
jiyanê ji bo miletê xwe rihet dike. 

Lê hêjayî gotinê ye ku şiyarbûna 
derbarê pirsa jîngehê weke 
bûyereke giştî li tevahiya cîhanê de 
bûyereke nû a 40 salên dawîn e. 

Berê pirsa jîngehê gelek caran bi 
pirsên polîtîk û civakî ve dihat 
girêdan û diket rojevê, lê mixabin 
pir caran di nav wan munaqeşeyan 
de pirsa jîngehê girîngiya xwe 
wenda dikir. 

Bêşik hin sebebên vê yekê jî 
hene. Weke tê zanîn texrîbkirina 
jîngehê jî wekî hin texrîbatên din bi 
giranî girêdayê balansa hêzê bûye. 
Wexta ku mirov li hember xwezayê 
ne xwediyê qeweteke berbiçav bû, 
çarçoveya texrîbatan jî gorî 
bêhêziyê pêtir dibe. 

Bi pêşveçûna endustrî û 
teknolojiyê mirov bûn xwediyên 
qaweta mezin û li gor 
berjewendiyên xwe qeweta xwe 
wekî li dijî hemcinsên xwe, li dijî 
xwezayê jî hîn bi sîstematîk û 
pîlankirî bikar anîn. 

Elektrîk, riyên asfalt, pirên biton, 
avdana bi teknîkên nû, fabrîqe, 
dermanên kimyayî, îhtiyaciyên 
rojane ên dirêjdem di destpêkê de 
hîn cazîb bûn, li gel ku bi xwe re di 
gelek waran de rehetî anîna ji bo 
mirovan, texrîbatên tiştên weha 
yên li ser jîngehê hîn sînyalên 
talûkeyê nedabûn, yan jî yên ku 
hebûn nedihatin dîtin. 


Lê wexta hate ferqkirin ku 
texrîbatên mezin li ser însan, 
heywanan, kalîteya avê, 
berhemdariya axê hatine kirin û hin 
nexweşî jî encamên texrîbatên weha 
derketin holê, pirsa jîngehê bû yek ji 
mijarên munaqeşeyên rojane. Wexta 
bi navên "tevgerên kesk" û 
"parêzerên jîngehê" hin kes û girûp 
derketin û dengê xwe bilind kirin, 
berpirsiyarên dewletan û 
sermayedaran tevgerên wusa 
sûçdar kirin û gotin "hûn pêşveçûnê 
naxwazin". 

Li Kurdistanê şiyarbûna derbarê 
pirsa jîngehê hîn sava ye û pêvajoya 
texrîbkirina jîngehê jî berdewam e. 
Mînakên texrîbkirinan zêde ne. 
şerên ku dewletên dagîrker li welatê 
Kurdan meşand û hîn jî bi hin aliyan 
ve dimeşîne, ne tenê li hember 
mirovê kurd, belkî li dijî jîngehê 
texrîbatên mezin bi xwe re anî û 
tîne. Hema xerakirin û şewitandina 
bi hezaran gundan, şewitandina 
daristanan û... 

Bi taybetî dewleta îranê bi awayek 
hovane ew cihê ku bizane erdê 
Kurdan e di gel bikar anîna hezaran 
pîlanên bê mejiyane roj bi roj texrîb 
dike û rihê jê dikşîne. Weke mînaka 
herî mezin gola Urmiyê ku yeke ji 
mezintirîn gola xwê a cîhanê ye, ber 
bi nemanê diçe û mixabin netenê 
rejîma îranê belkî girupên cîhanî ên 
jîngehê jî li hember wê karesata 
mezin a jîngehê de xemsar in. Tenê 


hewlên ku ji bo wê golê hatibin dayîn, 
meşên nerazîtiyê ên akinciyên derdora 
wê golê li bajarên Urmiyê û Tewrêzê 
bû ku ji aliyê rejîma îranê ve hat 
tepeserkirin û vê rejîmê car din pêla 
texrîba jîngehê bi dilê xwe meşand. 

Her wusa di Sînorê Rojavaya îranê 
ku axa Kurdistanê digre, bi mihaneya 
parastina sînor, hezaran mayn (mîn) 
çeqandine û hêzên xwe ên dijî mirov 
berdane çiya û nevalên Kurdistanê û ji 
şewitandina daristanan bigre heya 
nehiştina heywanên kêvî û jinavbirina 
tov û rehên giya û darên çiyayê 
Kurdistanê karê rojane yê hêzên 
rejîma îranê bi taybetî di wan çend 
salên dawî de ye. Ji aliyek ve jî nebûna 
siyasetek dirust a abûrî ku bûye seba 
hejariya xelkê û rû li şewitandina 
daran kirne, û herweha nebûna 
sîstemek pêşkevtî a pez û malatdariyê 
ku jîngeha heywanên kêvî betal û 
wêran dike. 

hêviya me ev e ku grupên parastina 
jîngeha cîhanê di wê salvegerê de bala 
xwe bidin jîngeha Kurdistanê weke 
erdeke li ser wê cîhanê ku di metirsiyê 
de ye. Herweha neheqiya ku derheq 
axa Kurdistanê tê kirin bibînin û bînin 
ziman û di piratîkê de jî bo 
çareseriyêpêngavan hilgirin. 















Hevpeyvîn 


Agirî B 


Mam Ewlê: 


Hevpevvîn: Arif Vêlzî 

Maperî naskirî bi Kak Helmet: 


“Bîreweriya heri nexweş di jiyana min de ew e ku em li 
Qendîlê bûn û tevî pêşmergên bi temen ên nexweşxaneya 
partiyê, me nanê taştê dixwar, ku Birêz Baba Elî hat û gote 


“Di heyamê ku ez pêşmerge bûm heya niha dayka 
min, birayê min, xûşka min û gelek kes û karên min 
mirine û min nedîtine, lê tu yek ji wan bi qasî şehîd 


me ku mixabin Dr. Qasimlo şehîd kirin". 



Abdulmihemed Qaremanî 
Muqedem, kurê Mecîd naskirî bi 
Mam Ewlê, sala 1931'an, li gundê 
Şêremerd a ser bi bajarê Tikabê 
hatiye dinê. Piştî derbasbûna 
çend salan, malbata wî Ji vî gundî 
koç dikin û li gundê Ehmedawa ya 
ser bi bajarê Tikabê akincî dibin. 

Mam Ewlê heya temenê 10 saliyê tevî 
malbata xwe mijûlî karê cotyarî û 
ajeldariyê dibe û paşan karê xwe 
diguhere û heyamê 16 salan karê 
qesabiyê dike. Di temenê 20 saliyê de 
jî dizewice û berhema zewicîna wê, 
heft kur û du keç in. 


Mam Ewlê di hevpeyvîna bi Agirî re 
dibêje ku, nasîna min bi PDK îranê re 
vedigere sala 1357'an. Di sala 1357'an 
Kak Hejar tevî Elî Pîşkarî weke 
nûnerên PDKÎ hatin gundê me û di 
mizgewtê de ji xelkê re axaftin û 
daxwaz ji xelkê deverê kirin ku, her 
çend kes bi hevre çekekê bikirin da ku 
bikarin hewdem digel PDKÎ 
berevaniyê ji xelk û axa kurdistanê 
bikin. 

Paşan di dawiya sala 1357'an de, 
Komara Îslamî sindûqa dengdanê anîn 
gunde me, lê xelkê gund bi yek deng 
ragehandin ku em deng nadin heya Dr. 
Qasimlo ku wê demê li bajarê 
Mihabadê di nava pêşmerge û 
meqerên partiyê de bû îzna dengdenê 
nede me. Paşan xelkê gundê me, ez û 
Mihemed Weysî û Îsmaîl Beraderan 
weke nûnerê gundê Ehmedawa şandin 
bajarê Mihabadê heya ku kak Dr. 
Qasimlo bibînin, lê mixabin şehîd 
Qasimlo ne li wir bû, lewra em şandin 
bal cêgirê Dr. Qasimlo ku wê demê 
Mamosta Mela Şêx Îzedîn bû. 

Di Mizgewta Sor ya bajarê 



Mehabadê de me hevdîtin bi Mamosta re 
pêk anî û peyama xelkê Ehmedawa me 
gehande xizmeta wî, û Mamosta di bersivê 
de got: Em kurd in, û dengên xwe didne 
nûnerên xwe ên kurd. Em cardin 
vegeriyan û xelkê me bi giştî dengên xwe 
dan nûnerê PDKÎ ku wê demê kesek bû bi 
navê Rezwanî, lê Komara Îslamî encama 
Hilbijartinan nepejirand û piştre hêdî hêdî 
derdor aloz bûn û herêm ber bi rewşek ne 
ewlehî û şer ve dicû. 

Mam Ewlê di dirêjîyê de dibêje ku, li ser 
daxwaza PDKî min bi tenê çekek kirî û 
xelkê gund jî bi giştî çar çek kirîn, û me bi 
wan çekan gundê xwe diparast. Heya çend 
mehan bi vî avayî me derbas kir, paşan di 
despêka sala 1358'an, bi awayek fermî min 
çeka PDKÎ hilgirt û ez bûm pêşmerge. 

Rêzdar Mam Ewlê du kur û biraziyekî wî 
şehîdên PDKÎ ne. Kurekî wî bi navê Kerîm 
Qaremanî di şerek ne camêrane de, li 
dewera Gultepe ya ser bi bajarê Seqizê hat 
şehîdkirin û herweha kurê din yê wî bi 
navê Yehya Qaremanî di dema topbarana 
gundê Ehmedawa de hat şehîdkirin. 

Bîreweriyek xweş ya Mam Ewlê ew e ku 
dema di şeran de serkevtin bi dest dixistin, 
û dujmin têk dişkest, PDKÎ êxsîrên şer 
digirtin û piştî ku pere û cil didan wan, ew 
serbest berdidan. Ev karê PDKÎ bû 
reklamek bo pêşmergeyan di qadên şer de, 
ji ber ku çekdarên Komara Îslamî êdî bi dil 
şer nedikirin û zû xwe teslîm hêza 
pêşmerge dikirin, da ku neyên kuştin. 

Mam ewlê weha axavtina xwe ya bi Agirî 
re didomîne: "Bîreweriya herî nexweş di 
jiyana min de ew e ku em li Qendîlê bûn û 
tevî pêşmergên bi temen ên nexwşxaneya 
partiyê, me nanê taştê dixwar, ku Birêz 
Baba Elî hat û gote me ku mixabin şehîd 
Dr. Qasimlo şehîd kirin". 

Mam Ewlê piştî rijandina gellek 
rondikan seba vê bîranîna nexweş û 
cergbir got ku piştî 33 sal xebat di pêxema 
azadiya gelê xwe de, çavnihêriya min ji 
partiya min ne malê dine ye, û ne pile û 
payeyên di nava partiyê de ne, belkî 
daxwaza min bi tenê ew e ku partiya min 
serkevtinê bi dest bixe, da ku zehmet û 
xebata me bi avê de neçe, û bi serbilindî 
em cardin vegerin welatê xwe. Herweha 
dibêje ku daxwaza min ji xelkê Kurdistanê 
ew e ku yekgirtî bin, da ku kes nekare wan 
ji navbibe. 

Ebdulmuhemed dibêje ku heyamê 25 
salane ku ji malbat û kes û karên xwe dûr 
im, herweha piştî şehîd ketina du kur û 
biraziyeke xwe, ez hest bi mandîtiyê li 
xebatê de nakim û ger niha her sê kurên 
min ên mayî jî bêne şehîdkirin û nan jî 
nebe ez bixwem, heya ruh di laşê min de 
be, ezê pêdagir bim li ser xebata xwe, jiber 
ku gelek zulim li gelê min hatiye kirin. 

Mam Ewlê carekê di şer de hatiye 
birîndarkirin û niha jî destek wê seqet e. 


Du kur û biraziyekî min 
şehîd bûne, ger hersê 
kurên min ên mayîjîbêne 
şehîdkirin û nan jî nebe ez 
bixwem, ezê pêdagir bim li 
serxebata xwe 


kirine Dr. Qasimlo bandor nexist ser min û ez aciz 
nekirime". 



Maperî Kemalî, naskirî bi 
Kak Helmet sala 1961, li 
gundê Memeş ya ser bi bajarê 
Nexedê hatiye dinê. Di 
temenê zarokatiya xwe de 
mijûlî pezdariyê bûye û 
herweha digel bavê xwe karê 
cotyarî kiriye. 

Maperî di bersiva pirsyara min 
de ku gelo te kengî û çawa PDKÎ 
nas kir dibêje; di serdemê 
rejîma paşatiyê de, heft 
pêşmergên PDKÎ hatin derdora 
me, û li pişt gundê me ketin 
boseya hêzên hikumetê de, 
mixabin çar ji wan pêşmergan 
şehîd ketin û sê jî ji boseyê 
rizgar bûn, eva despêka nasîna 
min bi PDK îranê re bû. 

Di doma axaftinên xwe de Kak 
Helmet dibêje ku sala 1358’an, 
meqerê PDK îranê li gundê me 
hat avakirin. min û kurek hevalê 
xwe bi navê Qadir biryar da ku 
tevlî refên pêşmergên partiyê 
bibin û me xwe bi meqerê 
partiyê di gund de da nasandin, 
lê gotin me heya ku hûn nameya 
şorayê gund ji me re neînin, em 
nikarin weke pêşmerge we 
wergirin, paşan ez çûm û min 
kaxeza şorayên gund anî û ez 
bûm pêşmerg û midehê mehekê 
bi roj li miqerê partiyê de 
dixebitîm û di dema şevê de 
diçûm mala xwe. 

Maperiyê heya niha şû 
nekiriye û nezewiciye û dibêje 
ku heya niha ez li zewicînê 
nefikirîme û hekî ez nehatibam 
nava partiyê de jî, ez 
nedizewicîm, sedem jî ew e ku 
ez naxwazim ku kesek din bi ser 
min de zal be û deshilata xwe bi 
ser min de bisepîne. 

Kak Helmet dibêje 
bîreweriyek min ya xweş ew e 
ku di sala 1359’an de, di meqerê 
partiyê li gundê Memelyana ser 
bi bajarê Nexedê dimam ku 
agehdarî dan Kak Dr. Qasimlo 
wê bête seredana binkeyên 
partiyê. Ez nobedar bûm ku 
tirumbêlek Jeep hat û nava 
tirumbêlê xûya nedikir, min 
tirumbêl sekinand û îzna çûnê 
jêre neda, Kak Seyîd Resûl Babî 
Gewre ji tirumbêlê hat xarê û 
got min, em bixwe ne, û min bo 


cara yekemîn di jiyana xwe de Dr. 
Qasimlo dît, paşan min rêya 
tirumbêlê berda û hatin û li 
mizgewta gund de Dr. Qasimlo 
civîn pêk anî û ez jî têde beşdar 
bûm. 

Maperî dibêje di heyamê ku ez 
pêşmerge bûm heya niha dayka 
min, birayê min, xûşka min û 
gelek kes û karên min mirine û 
min nedîtine, lê tu yek ji wan bi 
qasî şehîd ketina Dr. Qasimlo 
bandor nexist ser min û ez aciz 
nekirime. Di dema şehîdketina Dr. 
Qasimlo ez li menteqê (li navçê) 
seba nesaxiyê vegeriyabûme 
Qendîlê û li pirsgeha PDKÎ de 
dimam, heya sê rojan min her jêve 
bû ku xebata me bidawî dibe û 
emê ji Qendîlê bêne xwar. 

Têkoşera vê carê dibêje ku piştî 
pitir ji 30 sal xebat di nava refên 
PDK îranê de, min tu çavnihêriyên 
madî û berpirsatî ji partiya xwe 
nîne, jiber ku ez li navçeyê de 
Serpel bûm û aliyê madî ji tu 
girîngiyek bal min nine, lewma 
min jiyana xwe goriyê partiya xwe 
û gelê xwe kiriye, û bi tenê min 
serkevtina partiya xwe divêt. 

Maperî heya niha du caran di 
şer û topbaranê de birîndar 
ketîye. 

Ez nazewicim! ji 
ber ku ez 
naxwazim kesekî 
din bi ser min de 
zal be û desthilata 
xwe bi ser min de 
bisepîne 
















Bajar bi Bajar 


Agirl ES 


Şaristana Nexede 



Hêzên rejîma îranê bifermana Hesenî pêşnimêjê bajarê Urmiyê êrîşî ser herêma Nexedê kirin û 
gundên Kurdan kirin amanca xwe û bi qirkirina xelkê gundên Qarnê û Qelatan, Dîlançerx û Helbê, 
Koykan û Kehrîza şikakan û...hwd bi deyan kes jixelkê herêmê kuştin. 

Ev karesat wek yek ji terajîdyayên herêmê li nava Kurdên rojhilatê Kudistanê de hatiya naskirin. 
Nexede dibe ku wek bajarê birayetî û çanda Neteweyan bihê hesibandin û hebûna Kurd û 
Azerîyan ne tehlûke, belkû bi derfetekîzêrîn bihê zanîn. 



H 


/+ 

Mecîd Cinîkanlû 

erêma Nexedê yek ji 
herêmên herî xweş yên 
parêzgeha Urmiyê ye. Ev 
bajarê xweş li deşta 
Sildûzê û li cem gola 

Urmiyê cih girtiye. Nexede yek ji 
xweştirîn bajarên Rojhilatê 
Kurdistanê ye ku cihekî taybetî li 
dîroka Kurdan de heye. Şaristana 
Nexedê gola hertim şîn a Urmiyê 
hembêz dike. Li rojawa tevî 
Kurdistana başûr cîran e, û li başûr 
tevî bajarê Pîranşehrê cîran e.Li 
bakûrê Nexedê bajarê Gêlasan, Şino 
cih girtî ye. 

Herêma Nexedê li deştekî xweş ku 
hemû dar û baxên Tirî, Sêv, Gêlas û ... 
hwd ne, cih girtiye û xelkê herêmê ji 
bo risqê jiyana xwe û dahatê li wan 
baxçe û fîqiyan mifahê werdigrin. Li 
herêmê de zaf Mêşên hingivîn jî hene 
ku ew jî wek yek ji riyên peydakirina 
dahatê tê hesibandin. Bajarê Nexedê 
navenda vê şaristanê ye û li 
neteweyên Kurd û Tirk pêk tê. Kurd û 
Tirkên li herêmê bi sala ye ku bi 
hevre dijîn ku ew Tirk li serdemê 
hikûmeta Qacaran li îrewanê ji bo vê 
herêmê hatine dûrxistin. Şaristana 
Nexedê li du bexşên Navendî û 
Mihemedyar û du bajêerên Nexede û 
Mihemedyar pêk tê. Niha nifûsa 


şaristana Nexedê pitirî 72.324 
kesan e ku piraniya xelkê herêmê li 
bajarê Nexede û Mihemedyar de 
dijîn. 

Li herêma Nexedê gelek asewarên 
kevin yên dîrokî jî hene ku dîroka 
hin ji wan vedigere bo 2 hezar sal 
berî zayînê. Yek ji wan cihan tepikê 
Hesenlû ye ku xwediyê gelek 
asewarên dîrokî ye, lê mixabin 
gellek ji wan bi destê dewleta îranê 
hatine talankirin. 

Herêma Nexedê li nava çiyayên 
Soltan Yeqûb,Fêringî û Mehdî xan 
de hatiye dorpêçkirin. Li wan çiyayn 
gelek çem û rûbar dîrêjne nava vê 
şaristanê û ji ava wan çeman ji bo 
avdanî û avedankirina herêmê 
mifah tê sitandin. Çemê gader ku 
çemekî gelek pirr av û dirêj e ji 
çiyayên navebera başûr û rojhilatê 
Kurdistanê ve çavkanî digre, û piştî 
têr av kirina herêma Şinoyê tê 
herêma Nexede, û li wir jî dirêje 
nava Qûpiya wî bajarî. Seba wê 
xwezaya dewlemend av û hewayê 
herêmê çiyayî ye û ji bo karê 
çandiniyê gelekî cihekî baş û bi nirx 
e. 

Seba cihgirtina Herêma Nexede li 
nêzîk sînorê îran û îraqê ev herêm 
ji aliyê rejîma îranê ve bi herêmekî 
gelek hestiyar tê hesêbandin û li 
herêmê gelek cihên leşkrî hatine 
çêkirin ku ji bo tepeserkirina xelkê 
Kurd mifah jê tê sitandin. 

Rejîma îranê hertim hewil daye ku 
Kurd û Azeriyan li herêmê de li dijî 
hev bikar bîne, û di vê pêvajoya 
Ehrîmenî de gelek xwîna ciwanên 


Kurd û Azerî Rijandin û zaf 
komkûjî li vê herêmê pêk anîn. 

Piştî hiloşîna rejîma paşatiyê li 
îranê, di sala 1979’an de, 
Xumeynî daxwazên berheq yên 
gelê Kurd û Otonomiya 
Kurdistanê bi dijî îslamê 
dihesiband û li Gelawêja sala 
1979’an, di fitwayekê de, gelê 
Kurd bi kafir hesiband û biryara 
xeza(cîhad)ê bi dijî gelê kurd 
derkir. 

Paş fermana Xomêynî bi dijî 
Netewa Kurd, hêzên Pasdaran 

rejîmê bi awayekî hovane êrîş kirne 
ser Kurdistanê û dest bi kuştin û ji 
navbirina xelkê sivîl yê Kurdistanê 
kirin. Siyaseta komkujî û jinavbirina 
gelê Kurd bû stratejiyek diyarîkirî a 
rejîma Komara Îslamî a îranê li 
hember netewa Kurd de. 

Di vê derheqê de Partiya Demokrat 
a Kurdistana îranê ji bo eşkerekirina 
pîlanên rejîmê li meha Banemera sala 
1979’an de, xwest ku ji bo 
haydarkirina xelkê Kurdistanê li 
pîlanên dewleta Xumêynî Mîtîngekê 
li bajarê Nexedê pêk bîne, lê ev 
Mîtîng bi destê dar û desteyên rejîma 
îranê hat şêwandin û li encam de li 
navebera Kurd û Azeriyan de şer 
çêbû. Piştî şerê han hêzên rejîma 
îranê bi fermana Hesenî pêşnimêjê 
bajarê Urmiyê êrîşî ser herêma 
Nexedê kirin û gundên Kurdên 
herêmê kirin amanca xwe û bi 
qirkirina xelkê gundên Qarnê û 
Qelatan, Dîlançerx û Helbê, Koykan û 
Kehrîza şikakan û...hwd bi deyan 
kes ji xelkê herêmê kuştin. 

Ev karesat wek yek ji terajîdyayên 
herêmê li nava Kurdên rojhilatê 
Kudistanê de hatiya naskirin. 

Siyaseta kuştina bi kom û qirkirina 
xelkê Kurdistanê ji aliyê rejîma 
Komara Îslamî ve, û çêkirina şerê 
netewan yek ji siyasetên qirêj yên vê 
dewletê ye ku heya îro rojê jî tê 
meşandin. 

Gelê Kurd û Azerî li herêma Nexedê 
dibe bi derswergirtin ji derbasbûyî 
yekgirtî û birayane ji bo 
bidestveanîna mafên xwe xebatê 
bikin û di vê riya pîroz de hevdû bi 
dost û hevpeyman bizanin. 

Nexede dibe ku wek bajarê birayetî 
û çanda Neteweyan bihê hesibandin 
û hebûna Kurd û Azerîyan ne 
tehlûke, belkû xalek pozetîv ya vî 
bajarî ye ku rengarengiyek taybet 
dide vî bajarî. 










Çand û huner 


Zimanê Kurdî û hewcehiyek 

lezgîn 


Dolepêsan 

Fakterek herî girîng ku dikare me weke 
netewe bi cîhanê bide naskirin, zimanê me 

ye- 

Zimanê Kurdî weke stûnek esasî a 
netewebûna Kurdan e, ji ber ku di hundirî 
takên Kurd de hatiye perwerandin û ji ber 
sedemên siyasî, qedexe yan bi astengan re 
ber bi rû bûye û forma xwe negirtiye û bi 
awayê hewce jî pêş neketiye û mirov dikare 
bibêje ku zêde kariye bi siya gel û dilsojan ve 
xwe li hember şop û operasiyonên 
asimîlekirinê de biparêze. 

Ji ber ku serbarê hewlên zaf ên dujmin û 
dagîrkerên kurdistanê û meşandina siyasetên 
helandinê, parastina ziman ji aliyê gelê me û 
bi taybetî ji aliyê nivîskar, wêjevan, 
helbestvan û hunermendan derbasî vê 
qonaxê bûye û êdî zehmete ew xewna 
dagîrkirinê niha şûnde jî serkevtinê bi dest 
bixe. 

Ku waye xizmetkirin bi ziman û geşandina 
wê, vedigere ser milê hemû takên kurd û 
nabe çavnihêr bikin ku perwerdeya zimanê 
Kurdî di xwendingeh û zanîngehên li jêr 
desthilatên dagîrker de were rojevê. Lewra 
pirsa perwerdeya zimanê Kurdî di 
Kurdistanê de seba hebûna ragihandina 
Kurdî û zimanzan û rewşenbîrên kurd qada 
perwerdeya zimanê Kurdî ji her demekê 
xweştir û di nava ciwanên Kurd de jî pirr 
hogirtir bûye. 

Hînbûna ziman ne mîna hînbûna zanistên 
din e. Divê berê bi hûrî were veqeleştin û 
dîroka wî zimanî jî bihê analîz kirin û piştî wê 
li ser bingehek zanistî û standard bihê 
hînkirin û li mekteban de bikine pêxor bo 
hînkirina zarokan, daku reh û rîşlên xwe bi 
başî dakute û bi tu bahozekê jî nelerize û li 
mejiyê zarokan de nehê paqijkirin. 

Lewre pêka pîvanên zimannasiyê, kurdî jî 
zimanek ji zimanê cîhanê ye. Gor çavkaniyan, 
çand û zimanê Kurdî berî Zayînê hatiye bi 


karanîn û di dema Sûmeriyan de jî pêşketin bi xwe 
ve dîtine û qonax bi qonax zimanê gelê me serbarê 
hewlên guhertin û berxwarbirina wê pêşveçûn bi 
xwe ve dîtiye û bi rênivîsên cur bi cuer ji demên berî 
îslamê heya digîje qonaxa hatina îslamê û hewlên bi 
Erebkirina Kurdan û berxwedanên mezin ên gelê 
Kurd ji bo parastina ziman û şunasa xwe, û heya 
digîje serdemê şoreşên eşîrî, her di riya stran, 
serpêhatî, çîrokan ve ew ziman hatiye parastin. 

Bi derkirina rojname û belavokan di destpêka 
damezirandina partiyên modern ên Kurdî qonax bi 
qonax heya damezirandina radyo û piştre televîzyon, 
heya digîje serdemê enternêtê û destpêragihîştina 
Kurdan bi ragihandinê bi giştî, derfeta geşekirina 
zimanê Kurdî hêdî hêdî hebûye û ew pêvajo bilez di 
meşê de ye. Lê tevî xizmetên zaf û pêşveçûna zimanê 
Kurdî, mixabin heya niha jî pirsa pêkanîna zimanek 
yekgirtî û standarde kurdî li nava kurdan de derbasî 
qonaxa piratîkê nebûye û niha jî bi çendîn zarziman 
û zaraweyan tê nivîsandin û xwendin û bilêv kirin.. 

Lê niha ew hewcehî bi başî xwe derdixe holê ku 
kurd di vê qonaxê de divêt gavan ber bi çareseriya 
wê pirsê ve bavêjin û xwe ji vê tevliheviyê rizgar 
bikin. 



Elîxan Meme li Ermenistanê bilindtirîn 
xetala wêjeyî wergirt 


Nivîskarê Kurd Elîxan Meme, mezintirîn xelata 
wêjeyî ji destê serkomarê Ermenistanê wergirt. 

Elîxan Memem nivîskar û xwediyê weşanxaneya 
Zagros e, wî gelek pirtûk li ser zimanê kurdî 
weşandine. 

Elîxan xelata wêjeyî ya bi navê Musis A1 Xornî ji 
destê serkomar Serkisyan girt. 

Elîxan Meme yekemîn nivîskarê Kurd e ku xelateke 
wiha mezin distîne. 

Musis A1 Xornî yek ji mezintirîn dîrokzanên ermenî 
ye ew di sedsala 5’ê de jiya ye, xelata wî tenê ji bo 
kesayetiyên taybet tê pêşkêşkirin. 



Agirî B 

Hejmar 184, 04'ê Hezîrana 2012 



Çûna bêdeng 



Kajîn Urmiye 


Ji bo wê çûnê erd û esman hejiyan 
Kul û xem û nalînên nav dilan aliyan 
Topa bê deng ra roj û ewir kaliyan 
Dilên evîndar viyanê ra naliyan 
Ji nav çûna gulê ra bilbil qêriyan 
Dengê wan bilbilan deştê da geriyan 
Xeva giran ra rondik çavan bariyan 
Gola rondikan bingeha tengasiyan 
Qebe qeba kevê ra kanîçiya keliyan 
Topa tarîtiyê nav şevê teqiyan 
Ronahiya rojê esmanan ra jiyan 
Geşatiya sitêran şevê ra viyan 

Felekê! Ka kevoka evîndariyan? 

Birîn dike dilan teyra bê bextiyan 
Dil reşê! Ka roja warê şanaziyan? 

Kîn reşê! Ka dayka hawar û gaziyan ? 
Reşe evînê! bêje bi rûreşiyan 
Te azirde kir dayka silh û aştiyan 

Dil kevirê! ka seroka zanayiyan? 

Bêje bêje ka ruha nav galaksiyan ? 

Ez ê bêjim tuyî qefa neyariyan 
Tuyî bê bexta nava keyfû xweşiyan 
Bide nav û nîşan dijî dilgeşiyan 
Dayîk bûye mêvan nava biheştiyan 
Niştimanê dilan kana kuldariyan 
Nihêlên xwînê ketine serkaniyan 

Ez ê rapirsim ji xwedayê xweziyan 
Dayka min çawaye nawa cin û hûriyan 
Milyaketê min diçin bi pêxasiyan 
Sicdê dikin ji bo rêbera periyan 
Entîqa minê! dayka dil esmaniyan 
Helbesta Entîkzimanê gaziniyan 

Sala 2015'an dibe sala Sonamiya 
penceşêrê di îranê de 



zêdebûna hijmara tûşbûyên bi nesaxiya 
penceşêrê di îranê de, bûye sedema nîgeraniya 
ji bûyerekê ku bi Sonamiya penceşêrê hatiye 
naskirin. 

Piştî goriyên Bûyerên hatûçûyînê û nesaxiyên dil, 
penceşêr di pileya sêyemîn de ye ku rojê canê 105 
kesan di îranê de jê disitîne. 

Hemîd Îmamî Pisporê nesaxiyên penceşêrê 
regehand ku, yek ji sebebên zêdebûna hijmara 


nesaxên penceşêrê 
zêdebûna heşîmeta 
xelkê ye, lê sedema din 
pîşesazîbûna îranê ye 
ku di encama alawên 
kîmyawî û alawên zêde 
ên karxaneyan ku 
dirêjne nava av û hewa 
de, û bi awayên cur bi 
cur diçne nava leşê 
mirov de, û penceşêrê 
çê dikin. 

Penceşêra herî zaf di 
nava jinên îranê de, 
penceşêra memik û di 
nava mêran de 
penceşêra Pirostat û 
rêwiyan e. 


Li hemberî jinan û firoşyarên 
kirawatan de tundûtujî tê bikar anîn 

Di hefteya derbasbûyî de 
polîsê Tehranê ragehand ku, 
hekî yasaya hicabê ji aliyê 
jinan ve bihê binpê kirin, wê 
bên destbiser kirin. 

Piştî cezakirin û jê sitandina 
soza bi nivîskî û hinek caran 

lêdana şelaqan jî, malbatên wan wê bêne bangkirin da ku kincên hicabê ji wan 
re bînin û cardin wan bibin mal. 



Herweha li gor çavkaniyên nûçeyan, polîsê îranê seba birêvebirina yasaya 
qedexekirina kirawatan ku gelek caran tê binpê kirin, pêngawên nû awêtine. 
Jiber ku tundrewên rejîmê kirawatê weke sembola nifûza welatên rojawayî 
didin nasandin. Kirawat piştî şoreşa sala 1979'an de li îranê hat qedexekirin. 


Penîrê ji şîrê Ker, penîrê herî 
giran ê cîhanê ye 

Heya niha penîra ^ 

herî giran a cîhanê di 
welatî Hulendê û ji 
şîrê çêlekan dihat 
çêkirin, lê niha 
penîra şîrê keran 
penîra herî giran ya 
cîhanê ye. 

Malpera MBC eşkere 
kir ku her kîlo ji penîrê 
şîrê keran bi Hizar 
Euro, wate 1225 
dolarê Amerîkayî 
hatiye firotin. 

Tê gotin ku ev şîr ji kerên perwerdekirî li Bilgirada Paytextê 
Sirbistanê tê çêkirin. 


















































